Backer tok examen artium ved Kongsgaard skole i Stavanger i 1910 da hans far var prost i Flekkefjord. Han ble student ved Norges tekniske høgskole (NTH) i 1910 og ble uteksaminert som sivilingeniør i 1914. I perioden 1914 til 1917 var han assisterende ingeniør ved Statsbanenes brokontor, og fra 1917 til 1919 var han ansatt ved Stavanger Electro Staalverk. Fra 1919 og frem til 1925 var Backer ansatt ved Statens vegvesen i Vestfold, før han fra 1925 til 1935 ble forfremmet til avdelingsingeniør hos Statens vegvesen i Nord-Trøndelag. Fra 1935 til 1940 var han hos Vegdirektoratet, før han deretter ble overingeniør i Vegvesenet i Oppland.